**Труа-Рыўер**, таксама **Тры-Рывер** (фр.: Trois-Rivières - Тры ракі) — пяты па велічыні горад у канадскай правінцыі Квебек. Труа-Рыўер — таксама найбуйнейшы населены пункт і сталіца гісторыка-культурнага і адміністрацыйнага рэгіёну Морысі. Насельніцтва — 126 тыс. чалавек.

Геаграфічнае становішча
-----------------------

Труа-Рыўер мае важнае стратэгічнае значэнне для правінцыі Квебек. Ён размешчаны на паўночным беразе ракі Святога Лаўрэнція. Галоўны транзітны пункт, размешчаны паміж найбуйнейшым мегаполісам Квебека — горадам Манрэаль і сталіцай правінцыі — Квебекам. На паўднёвым беразе ракі размяшчаецца горад Беканкур.

Гісторыя
--------

На працягу доўгага часу на тэрыторыі сучаснага горада жылі індзейцы плямёнаў алганкіны і абенакі. Французскі даследчык Жак Карцье апісаў месца падчас свайго другога падарожжа ў Новы Свет у 1535 годзе. Назва горада, аднак, была дадзена толькі ў 1599 годзе, капітанам Франсуа Гравэ Дзю Понам, і ўпершыню стала ўжывацца пры стварэнні карт у 1601 годзе.

Дзякуючы свайму стратэгічнаму становішчу, горад меў важную ролю ў калоніі ў гандлі мехам. Пасёлак стаў рэзідэнцыяй рэгіянальнага ўрада ў 1665 годзе. Урсулінкі прыбылі ў паселішча ў 1697 годзе, стварылі ў ім першую школу і дапамаглі мясцовым місіянерам звярнуць у хрысціянства мясцовых абарыгенаў і метысаў.

У 1760 годзе горад быў захоплены Вялікабрытаніяй.

Эканоміка
---------

Труа-Рыўер з'яўляецца найстарэйшым прамысловым горадам Канады, дзякуючы стварэнню ў 1738 годзе першай у краіне ліцейні. Першая інфраструктура для порту была пабудавана ў 1818 годзе недалёка ад вуліцы Сен-Антуан, а сёння гарадскі порт апрацоўвае 2,5 млн тон грузаў штогод. Першая чыгунка была пабудавана ў 1879 годзе для падтрымкі лесапрамысловасці.

Гарады-пабрацімы
----------------

* Тур, Францыя (1973)
* Цзіньчжоу[d], Кітай (9 ліпеня 1999)
* Шатадзён[d], Францыя (12 ліпеня 1971)

Зноскі
------

1. ↑  "Forges du Saint-Maurice National Historic Site of Canada" Архівавана 20 лістапада 2007.. Parks Canada.
2. ↑  "Le Port de Trois-Rivières".
3. ↑  Roy-Sole, Monique. "A Tale of Tenacity", Canadian Geographic Magazine, April 2009, Vol. 129, No. 2, p. 35
4. ↑   Праверана 19 чэрвеня 2020.
5. ↑
6. ↑  Châteaudun, rue de Праверана 19 чэрвеня 2020.

Літаратура
----------

* Беларуская энцыклапедыя: У 18 т. Т.15: Следавікі — Трыо / Рэдкал.: Г. П. Пашкоў і інш. — Мн.: БелЭн, 2002. — Т. 15. — 552 с. — 10 000 экз. — ISBN 985-11-0251-2 (Т. 15).

| ⛭Агламерацыі Канады паводле колькасці насельніцтва |
| --- |
| 

Таронта (АН) **·** 
Манрэаль (КК) **·** 
Ванкувер (БК) **·** 
Атава (АН) **·** 
Калгары (АБ) **·** 
Эдмантан (АБ) **·** 
Квебек (КК) **·** 
Вініпег (МБ) **·** 
Гамільтан (АН) **·** 
Лондан (АН) **·** 
Кембрыдж-Кітчэнер-Уотэрлу (АН) **·** 
Сент-Катарынс-Ніягара (АН) **·** 
Галіфакс (НШ) **·** 
Ошава (АН) **·** 
Вікторыя (БК) **·** 
Віндзар (АН) **·** 
Саскатун (СК) **·** 
Рэджайна (СК) **·** 
Шэрбрук (КК) **·** 
Сент-Джонс (НЛ) **·** 
Бары (АН) **·** 
Келоўна (БК) **·** 
Абатсфард (БК) **·** 
Вялікі Садберы (АН) **·** 
Кінгстан (АН) **·** 
Сагеней (КК) **·** 
Труа-Рыўер (КК) **·** 
Гелф (АН) **·** 
Монктан (НБ) **·** 
Брантфард (АН) **·** 
Тандэр-Бей (АН) **·** 
Сент-Джон (НБ) **·** 
Пітэрбора (АН)
 |